Novým štátnym tajomníkom ministerstva financií bude Ľuboš JančíkPridajte názor
25. 3. 2020 - Ľuboš Jančík je bývalý ekonomický novinár, neskôr pôsobil ako analytik na ministerstve dopravy.
Novým štátnym tajomníkom rezortu financií bude Ľuboš Jančík. Rozhodol o tom v stredu vládny kabinet na návrh ministra financií Eduarda Hegera. Rezort financií tak bude mať zatiaľ obsadené miesto jedného štátneho tajomníka. Meno druhého štátneho tajomníka na ministerstve zatiaľ známe nie je.
Ľuboš Jančík je bývalý ekonomický novinár, ktorý pracoval v denníkoch SME a Hospodárske noviny. Neskôr pôsobil ako analytik na ministerstve dopravy. Je absolventom Národohospodárskej fakulty na Ekonomickej univerzite v Bratislave.